Rijeka, 15. rujna 2020.g.

**POZIV NA KONFERENCIJU ZA MEDIJE**

**NAJAVA KONCERTA *GLAZBENE MIGRACIJE* ZORANA MAJSTOROVIĆA & JAZZISTRA ORCHESTRA**

**U srijedu, 16. rujna 2020.g. u 10 sati u Exportu na Delti održat će se konferencija za medije na kojoj će biti najavljen koncert *Glazbene migracije* Zorana Majstorovića i JazzIstra Orchestra, u sklopu programa Rijeke 2020 – Europske prijestolnice kulture.**

**Na konferenciji za medije govorit će:**

* **Irena Kregar Šegota**, direktorica RIJEKE 2020
* **Zoran Majstorović**, multiinstrumentalist, skladatelj i aranžer
* **Branko Sterpin,** jazz trubač, voditelj JazzIstra Orchestra

***Glazbene Migracije* Zorana Majstorovića & JazzIstra Orchestra koncert je novih djela za multiinstrumentalnog solistu i jazz orkestar, koji će se na pozornici pokraj Exporta na Delti održati u petak, 18. rujna 2020.g. s početkom u 20 sati**. **Ulaz na koncert je slobodan.**

Multiinstrumentalizam u stvaralaštvu Zorana Majstorovića zauzima središnje mjesto i to je ono što je glavna odrednica ovog koncertnog programa - spajanje prividno nespojivih kultura kroz glazbu. U pratnji svih instrumenata koje Majstorović svira bit će JazzIstra Orchestra, jazz orkestar sastavljen od ponajboljih jazz glazbenika Istre.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42